CELEX: 62012TN0223
Language: et
Date: 2012-05-28 00:00:00
Title: Kohtuasi T-223/12: 28. mail 2012 esitatud hagi — Ntouvas versus ECDC

28.7.2012   
            
            
               ET
            
            
               Euroopa Liidu Teataja
            
            
               C 227/25
            
         28. mail 2012 esitatud hagi — Ntouvas versus ECDC
   (Kohtuasi T-223/12)
   2012/C 227/42
   Kohtumenetluse keel: inglise
   
      Pooled
   
   
      Hageja: Ioannis Ntouvas (Sundbyberg, Rootsi) (esindaja: advokaat E. Mylonas)
   
      Kostja: European Centre for Disease Prevention and Control (Haiguste Ennetamise ja Tõrje Euroopa Keskus) (Stockholm, Rootsi)
   
      Nõuded
   
   Hageja palub Üldkohtul:
   
               —
            
            
               tühistada kostja 27. märtsi 2012. aasta otsus, millega keelduti hagejale juurdepääsu andmisest Euroopa Komisjoni siseauditi talituse poolt ECDC-s läbiviidud auditi lõpparuannetele; ning
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja tugineb oma hagi toetuseks kahele väitele.
   
               1.
            
            
               Esimene väide, millega heidab ette, et rikutud on peamist menetlusnõuet (põhjendamiskohustus), rikkudes sellega määruse (EÜ) nr 1049/2001 (1) artikli 8 lõiget 1 ning Euroopa Liidu põhiõiguste harta artikli 41 lõike 2 punkti c, kuna:
               
                           —
                        
                        
                           kostja esitas üksnes abstraktsed ja üldised põhjused keeldudes andmast juurdepääsu ükskõik millisele ja kõigile aruannetele, mis Euroopa Komisjoni siseauditi talitusel ECDC-s läbiviidud auditi kohta on; lisaks sellele ei tõendanud ta, et esineks ülekaalukas avalik huvi nende aruannete avalikustamise vastu;
                        
                     
                           —
                        
                        
                           vastavalt väljakujunenud kohtupraktikale peavad dokumentidele juurdepääsu võimaldamisest keeldumise põhjused olema konkreetsed ja individuaalsed, samuti üksikasjalikud ning kirjeldama tegelikku võimalikku huvi, mis kaalub üle hageja õiguse juurdepääsule, samas tõendades, et puudub ülekaalukas avalik huvi avalikustamise suhtes.
                        
                     
         
               2.
            
            
               Teine väide, millega heidab ette, et tulenevalt nende kohaldamisest on rikutud asutamislepinguid (ELTL artikli 15 lõige 3) ja õigusnormi (määrus (EÜ) nr 1049/2001, kuna:
               
                           —
                        
                        
                           jättes palutud dokumentidele juurdepääsust keeldumise kohaselt ja piisavalt põhjendamata, rikkus kostja ka määruse (EÜ) nr 1049/2001 artikli 2 lõikest 1 ja artikli 8 lõikest 1 ning ELTL artikli 15 lõikest 3 tulenevat kohustust tagada 15 tööpäeva jooksul alates sellise taotluse registreerimisest juurdepääsu taotletud dokumendile.
                        
                     
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43, EÜT eriväljaanne 01/03, lk 331).